Etter ett knapt års distriktsopphold i indre Møre og Romsdal 1875–1876 og noen måneder ved Rikshospitalet i Kristiania, var han fra 1876 til utgangen av 1880 bestyrer ved Rosenbergs asyl i Bergen. Fra 1. januar 1881 var Platou reservelege ved Gaustad, og var tidvis dets bestyrer. Han foretok også en lengre studiereise til europas asyler i 1881, med besøk til Østerrike (fire måneders opphold i Wien), Tyskland (en måned i Berlin), Sveits, Frankrike og England.